Visjonsdokument for Gruppe 11

**Casetekst for Eksamen 2012:**

*Prosjektgruppen skal lage en oppdatert hjemmeside for biblioteket ved NITH.*

*Bibliotektjenesten ved NITH jobber med tilgjengeliggjøring av litteratur og veiledning av*

*studenter og ansatte ved innhenting av informasjon. I tillegg kan biblioteket tilby*

*inspirasjon, avkobling og underholdning gjennom tidsskrifter, en brettspillsamling, et*

*utvalg tegneserier og spillrommet Battlestation.*

*Løsningen (systemet) skal være utformet slik at brukerne lett finner frem og opplever*

*siden(e) som nyttige, interessante og spennende.*

Beskrivelse av Problem:

Biblioteket er en del av skolen som for mange er oversett, så vårt fokus blir å visualisere deres tilbud tydeligere for alle. Det krever design som fanger oppmerksomheten og viser alle tilbud på en bedre måte, ikke bare for leserne.

I nåværende tidspunkt er den eneste måten å finne frem til deres hjemmeside å «google» Westerdals bibliotek, ettersom skolens egen hjemmeside ikke har eksterne lenker knyttet.

Gruppens Mål/Visjon for Prosjekt:

Første prioritet blir å tilgjengeliggjøre bibliotekets hjemmeside tydeligere. Dette innebærer flere linker inn mot siden, spesielt fra skolen egen hjemmeside.   
 Videre så er brukervennlighet viktig for at det i utgangspunktet skal være attraktivt å utnytte siden. Enkel oversikt over hvilke bøker som er inne, administrering av lån, og enkel kommunikasjon med personale dersom du vil ordne en bestilling. Et brukersystem er da den mest gunstige måten å gjøre dette på.

Ettersom nåværende hjemmeside ikke er tilrettelagt for studenter, er den ideelle løsningen en egen hjemmeside for Campus Galleriet, eller den teknologiske delen av Westerdals ACT, som inkluderer biblioteket.

Avgrensning / Kritisk Funksjonalitet:

Det aller viktigste for denne løsningen vil være muligheten til å få en visning av bibliotekets tilbud (listevisning, eller lignende), mulighet for å reservere produkter, få oversikt over produktets tilstand (utleid, tilgjengelig eller bestilt), notifikasjon om ønsket produkt har endret tilstand og mulighet for å ønske bestilling av produkt.

Scope:

Slik hjemmesiden <http://www.westerdals.no> eksisterer i dag er den ikke tilrettelagt nåværende studenter, men henvender seg mer mot elever som skal søke til Westerdals. Dermed er det ingen lenker mot biblioteket eller informasjon som kan være nødvendig for nåværende studenter. En god løsning ville derfor vært å lage en helt ny side for de individuelle delene av Westerdals.

Vår løsning ville derfor tatt for seg teknologidelen der biblioteksiden var en naturlig del av den. Ettersom vi kun har 2 uker vil vi kun fokusere på biblioteksidens hovedside for å få den så imøtekommende som mulig og et smalt utvalg av produkter med dens tidligere nevnte kritiske funksjoner.